Εργαζόμενη μνήμη και σωματική άσκηση: Μία διερευνητική μελέτη των πιθανών συσχετίσεων της εργαζόμενης μνήμης με την σωματική άσκηση.
Creators: name: Αντωνιάδου, Ιωάννα Μαρία Σάββα
Publisher: name: Aristotle University of Thessaloniki
Year: 2024
Subjects: Εργαζόμενη μνήμη
Σωματική άσκηση
Συσχετίσεις
Working memory
Physical activity
Correlations

description: Η παρούσα εργασία πραγματεύεται τη σχέση μεταξύ της σωματικής άσκησης και της εργαζόμενης μνήμης, χρησιμοποιώντας μια διερευνητική προσέγγιση για να αποκαλύψει πιθανούς συσχετισμούς. Στη διερευνητική, συσχετιστική αυτή μελέτη πήραν μέρος 61 συμμετέχοντες-συμμετέχουσες, ηλικίας 18 έως 69 ετών. Από αυτούς, οι 28 ήταν άντρες και οι 33 γυναίκες όπου διέμεναν σε ένα μεγάλο αστικό κέντρο της χώρας και η επιλογή τους έγινε τυχαία. Προέρχονταν από διαφορετικά κοινωνικό-οικονομικά στρώματα, συμπεριλαμβανομένων διαφόρων επαγγελμάτων, μορφωτικού υπόβαθρου και τρόπου ζωής. Αρχικά, απάντησαν σε ένα ερωτηματολόγιο 12 ερωτήσεων που αφορούσε τη σωματική άσκηση, αφού πρώτα έδωσαν δημογραφικές πληροφορίες. Στη συνέχεια, απάντησαν 9 ερωτήσεις που μετρούσαν το επίπεδο σωματικής άσκησης, τη συχνότητα και το είδος, για τους προηγούμενους 6 μήνες. Έπειτα, ακολούθησαν δύο έργα εργαζόμενης μνήμης, που αξιολόγησαν τις δυνατότητες του κάθε συμμετέχοντα. Πρώτα, χορηγήθηκε η δοκιμασία Λεκτικής Ανάκλησης Αριθμοσειρών, απλή και σύνθετη. Μετά ακολούθησε η αξιολόγηση της οπτικοχωρικής ανάκλησης, με τις δοκιμασίες Ανάκλησης Θέσης των Κύβων του Corsi, απλή και σύνθετη. Η ανάλυση των αποτελεσμάτων αποκάλυψε σημαντική θετική συσχέτιση μεταξύ της σωματικής άσκησης και της εργαζόμενης μνήμης. Συγκεκριμένα, οι συμμετέχοντες-συμμετέχουσες με υψηλότερο επίπεδο άσκησης, παρουσίασαν καλύτερη επίδοση στην οπτικοχωρική εργαζόμενη μνήμη, καθώς και στη δοκιμασία σύνθετης λεκτικής ανάκλησης. Αυτά τα ευρήματα επιβεβαίωσαν την κύρια υπόθεση της εργασίας. Δηλαδή, οι συμμετέχοντες-συμμετέχουσες που ασκούνταν περισσότερο παρουσίασαν καλύτερη επίδοση στα έργα. Αυτός ο παρατηρούμενος θετικός αντίκτυπος, στην οπτικοχωρική εργαζόμενη μνήμη και στον κεντρικό επεξεργαστή, υπογραμμίζει τα πιθανά γνωστικά οφέλη που μπορεί να σχετίζονται με την τακτική άσκηση σε ένα διαφορετικό εύρος ηλικιών. Η μελέτη είχε στόχο να εμπλουτίσει τις ήδη υπάρχουσες γνώσεις στον τομέα αυτόν και να αποτελέσει έναυσμα για μελλοντικές παρεμβάσεις.  
description: The present study addresses the relationship between physical exercise and working memory, using an exploratory approach to reveal potential correlations. Sixty-one participants, aged 18 to 69, took part in this exploratory, correlation study. Of these, 28 were males and 33 females, residing in Thessaloniki. They were chosen at random. The participants were chosen from diverse social strata, including various professions, educational backgrounds, and lifestyles. Initially, participants completed a 12-question questionnaire. Firstly, providing demographic information and subsequently, they responded to 9 questions assessing their level of physical exercise, frequency, and type of activities undertaken over the previous 6 months. Following this, participants engaged in four working memory tasks, specifically the Digit Span task (Forward and Backward) for verbal recall and the Corsi Block Recall task (Forward and Backwards) for visuo-spatial recall. Results revealed a significant positive correlation between physical exercise and working memory function. Specifically, participants with higher exercise levels achieved better performance in visuo-spatial working memory, as well as in Digit Span Task Backwards, the verbal recall task. These findings confirm the primary hypothesis of the study, indicating that individuals with a more active lifestyle tend to have superior working memory performance. The observed positive impact on visuo-spatial working memory and the central executive further underscores potential cognitive benefits associated with regular physical exercise across a diverse age range. This study aims to contribute to existing knowledge in the field of cognition and serve as a catalyst for future interventions.